**X SEURAKUNNAN SEURAKUNTANEUVOSTON OHJESÄÄNTÖ**

Hyväksytty x seurakuntaneuvostossa xx.xx. 20xx

Vahvistettu y hiippakunnan tuomiokapitulissa \_\_\_.\_\_\_. 20xx

**Seurakuntaneuvoston tehtävät**

1 §

Seurakuntaneuvoston tehtävistä, asioiden käsittelystä ja vaaleista sekä kokouksista ja koolle kutsumisesta säädetään kirkkolaissa, kirkkojärjestyksessä ja kirkon vaalijärjestyksessä sekä hallintolaissa.

KL 11:9 § KL 7:4-6 § KJ 7:3-9 § KJ 9:1-3 §

2 §

Seurakuntaneuvoston tehtävänä on kirkkolain ja kirkkojärjestyksen mukai­sesti

* yleisesti johtaa seurakunnan toimintaa, edistää hengellistä elämää ja muutoinkin toimia seurakunnan tehtävän toteuttamiseksi
* valvoa seurakunnan etua, edustaa seurakuntaa sekä tehdä sen puolesta sopimukset ja muut oikeustoimet, elleivät ne kuuluu seurakuntayhtymän toimivaltaan eikä niitä ole ohje- tai johtosäännöillä tai seurakuntaneuvoston eri päätöksellä määrätty seurakunnan johtokunnan tai viranhaltijan tehtäväksi sekä päättää seurakunnan nimenkirjoitusoikeudesta
* päättää kirkolliskokouksen määräämissä rajoissa kirkollisten kirjojen käyttöön ottamisesta
* päättää niiden varojen käytöstä, jotka seurakunnalle osoitetaan seurakun­nan talousarviossa seurakunnallista toimintaa varten
* käyttää KL 11 luvun 3 §:n 2 momentissa mainitun omaisuuden omistami­seen ja hallintaan sekä sen tuottoon liittyvää päätösvaltaa
* antaa lausunto KJ 10 luvun 14 §:ssä mainituista asioista ennen kuin yhteinen kirkkovaltuusto tekee niitä koskevat päätökset
* hoitaa ne seurakunnan viranhaltijoihin ja muuhun henkilökuntaan liittyvät henkilöstöhallinnolliset tehtävät, jotka eivät kuulu seurakuntayhty­män tehtäviin, jollei ratkaisuvalta ole 8 §:n mukaan siirretty kirkkoherral­le

KL 11:9,1 ja 2 KL 10:1 § KL 10:14 §

Seurakuntaneuvosto päättää niistä asioista, jotka sille on annettu seurakuntayhtymän perussäännössä tai joissa yhtei­nen kirkkovaltuusto on siirtänyt sille päätösvaltansa.

KL 11:10

Seurakuntaneuvosto hoitaa lisäksi kirkkolaissa, muussa laissa, kirkkojär­jestyksessä tai kirkon vaalijärjestyksessä sille säädetyt tehtävät sekä ne toimeenpa­no- ja hallintotehtävät, joita ei ole säädetty tai määrätty muun viran­omaisen tehtäväksi tai jotka asian luonteen vuoksi kuuluvat seurakun­taneuvoston suoritet­taviksi.

**Kokous ja asioiden käsittely**

3 §

Seurakuntaneuvosto voi oikeuttaa tilapäiseen läsnäolo- ja puheoikeuteen sekä kutsua kokouksiinsa asiantuntijan kuultavaksi.

4 §

Seurakuntaneuvosto päättää kokoontumisensa ajan ja paikan. Seurakuntaneuvosto kokoontuu myös, milloin puheenjohtaja tai hänen estyneenä ollessaan varapuheenjohtaja katsoo kokouksen tarpeelliseksi tai vähintään neljäsosa jäsenistä sitä kirjallisesti pyytää ilmoittamansa asian käsittelemistä varten.

Kokouksen kutsuu koolle puheenjohtaja tai hänen estyneenä ollessaan varapuheenjohtaja seurakuntaneuvoston päättämällä tavalla.

5 §

Kutsu kokoukseen toimitetaan jäsenille viimeistään x päivää ennen kokousta. Kutsuun on liitettävä luettelo käsiteltävistä asioista.

Seurakuntaneuvosto voi päättää ottaa asian käsiteltäväksi, vaikka sitä ei ole mainittu kokouskutsussa.

6 §

Puheenjohtaja määrää asioiden käsittelyjärjestyksen seurakuntaneuvoston kokouksessa.

Seurakuntaneuvosto päättää asiat kirjallisesta esittelystä, joka toimitetaan sen jäsenille pääsääntöisesti kokouskutsun yhteydessä. Tarvittaessa asia voidaan esitellä suullisesti.

Kirkkoherra esittelee asiat, jollei hän ole määrännyt asiaa muun viranhaltijan esiteltäväksi tai jollei esittelyvelvollisuutta ole määrätty muulle viranhaltijalle johtosäännöllä tai seurakuntaneuvoston päätöksellä.

Mikäli esteetöntä esittelijää ei ole, asia voidaan käsitellä ja päättää seurakuntaneuvoston varapuheenjohtajan selostuksen pohjalta.

7 §

Kokouksen pöytäkirjaa pitää seurakuntaneuvoston valitsema sihteeri.

Pöytäkirjaan merkitään äänestykset ja päätökset sekä puheenjohtajan määräämät muut käsittelyyn liittyvät seikat.

Pöytäkirjan tarkistaa kaksi kokouksen valitsemaa pöytäkirjantarkastajaa tai, jos kokous niin päättää, seurakuntaneuvosto kokouksessaan. Jos pöytäkirjantarkastajat ja puheenjohtaja eivät ole yksimielisiä pöytäkirjan sisällöstä, seurakuntaneuvosto tarkastaa pöytäkirjan seuraavassa kokouksessaan.

Seurakuntaneuvoston hyväksymät sopimukset allekirjoittaa kirkkoherra, ellei toisin ole päätetty. Toimituskirjan allekirjoittaa puheenjohtaja tai sihteeri. Seurakuntaneuvoston pöytäkirjan otteet allekirjoittaa seurakuntaan palvelussuhteessa oleva.

KJ 7:7 §

**Viranhaltijan ratkaisuvalta**

8 §

Kirkkoherra tekee päätökset seuraavissa asioissa:

* ottaa määräaikaiseen palvelussuhteeseen enintään x ajaksi ja päättää sen
* vahvistaa ehdollisen valintapäätöksen, kun ehto on täyttynyt
* myöntää sairaudesta johtuvan tai muun lakiin tai virka- ja työehtosopimukseen perustuvan virka- tai työvapaan, kun päätösvalta on seurakunnalla
* myöntää virka- tai työvapaan enintään x ajaksi, jos sen myöntäminen on seurakunnan harkinnassa
* antaa seuraavat pappeja koskevat lausunnot tuomiokapitulille:
	+ kirkkolain 6:11,2 §:n mukaisen seurakuntapastorin viran määräaikaista täyttämistä koskeva lausunto
	+ kirkkojärjestyksen 6:9,1 §:n mukainen lausunto papinviran haltijan yli 2 kk kestävästä virkavapaudesta
* myöntää vuosiloman ja määrää sen sijaisen
* päättää vapaapäivien sijoittelusta
* päättää henkilöstökoulutukseen osallistumisesta
* päättää hankinnasta, kun sen arvo on enintään x euroa, eikä asia kuulu muulle viranhaltijalle
* muu toimivallan siirto

9 §

Edellä 8 §:ssä mainituista päätöksistä on pidettävä päätösluetteloa.

10 §

Seurakuntaneuvosto tai sen varapuheenjohtaja voi siirtää kirkkoherran päättämän asian seurakuntaneuvoston käsiteltäväksi. Seurakuntaneuvosto voi tällöin kumota päätöksen tai muuttaa sitä tai palauttaa sen uudelleen käsiteltäväksi.

Kirkkoherran on huolehdittava siitä, että ote tai muu ilmoitus päätöksestä toimitetaan x päivän kuluessa ratkaisusta seurakuntaneuvoston varapuheenjohtajan tietoon ja seurakuntaneuvoston tietoon sen seuraavassa kokouksessa.

Jos seurakuntaneuvoston varapuheenjohtaja haluaa saattaa ratkaisun neuvoston käsiteltäväksi, vaatimus siitä on ilmoitettava kirkkoherralle x päivän kuluessa siitä, kun asiaa koskeva päätösluettelon ote tai muu ilmoitus on saatettu seurakuntaneuvoston varapuheenjohtajan tietoon. Seurakuntaneuvoston ilmoitettava siirto-oikeutensa käyttämisestä viimeistään siinä kokouksessa, jossa kirkkoherran päätös saatetaan sen tietoon.

Seurakuntaneuvosto voi etukäteen ilmoittaa, ettei se tule käyttämään siirto-oikeuttaan.

**Voimaantulo**

Tämä ohjesääntö tulee voimaan tuomiokapitulin vahvistamista seuraavan kuukauden 1. päivänä.

Tällä ohjesäännöllä kumotaan seurakuntaneuvostossa xx.xx.xxxx hyväksytty ja tuomiokapitulissa xx.xx.xxxx vahvistettu ohjesääntö.